Trek Bicycle Corporation

Trek Bicycle Corporation je americký distribútor a výrobca cestných bicyklov, horských bicyklov, triatlonových bicyklov a elektrických bicyklov sídliaci v Waterloo v štáte Wisconsin.

 História 
náhľad|Bicykle značky Trek pripravené na preteky

 Založenie a rané roky (1976 – 1980) 
V decembri 1975 Richard Bucke a Bevil Hogg založili Trek Bicycle ako stopercentnú dcérsku spoločnosť Roth Corporation. Spoločnosť vznikla ako malá firma zameraná na výrobu oceľových rámov pre cestné bicykle. Výroba prebiehala v malej stodole neďaleko Waterloo v štáte Wisconsin, kde prvý rok spoločnosť vyrobila približne 900 ručne vyrábaných rámov.

 Expanzia a technologický rozvoj (1980 – 2000) 
V 80. rokoch sa spoločnosť začala dynamicky rozvíjať a rozširovať svoju výrobu. Trek začal experimentovať s novými materiálmi a technológiami, pričom v roku 1985 uviedol na trh svoj prvý hliníkový rám – model Trek 2000, ktorý bol ľahší a tuhší ako tradičné oceľové konštrukcie. O štyri roky neskôr, v roku 1989, spoločnosť predstavila prvý bicykel s karbónovým rámom – Trek 5000, čím sa zaradila medzi priekopníkov vo vývoji kompozitných materiálov v cyklistickom priemysle.

Na začiatku 90. rokov Trek rozšíril svoju produkciu o horské bicykle, ktoré sa stávali čoraz populárnejšími. Modely ako Trek 950 a neskôr séria Fuel si získali uznanie medzi cyklistami vďaka kvalitnej konštrukcii a inovatívnym systémom odpruženia. V tomto období spoločnosť začala vyvíjať vlastné technológie odpruženia, ako napríklad Active Braking Pivot (ABP), ktorý umožňoval lepšie správanie bicykla pri brzdení v teréne.

V roku 1992 Trek otvoril prvý Trek Concept Store, čím posilnil svoju prítomnosť na maloobchodnom trhu. Spoločnosť tiež expandovala do zahraničia a začala vyrábať bicykle v Ázií, aby dokázala konkurovať cenovo dostupnejším modelom iných výrobcov.

Dôležitým momentom bol aj vstup Treku do profesionálnej cestnej cyklistiky. V roku 1999 spoločnosť nadviazala spoluprácu s americkým cyklistom Lancom Armstrongom, ktorý na bicykloch Trek vyhral Tour de France. Táto spolupráca pomohla Treku získať celosvetovú prestíž a upevnila jeho pozíciu ako výrobcu špičkových závodných bicyklov.

 Moderná éra a inovácie (2000 – súčasnosť) 
Od roku 2000 spoločnosť pokračuje v expanzii a technologickom vývoji. Zameriava sa na výrobu širokého spektra bicyklov, od rekreačných až po profesionálne modely pre cestnú a horskú cyklistiku. Trek je jednou z popredných značiek vo vývoji elektrických bicyklov a udržateľných výrobných postupov.

Dnes patrí Trek Bicycle Corporation medzi najväčších výrobcov bicyklov na svete. Okrem hlavnej značky Trek vlastní aj ďalšie značky, ako Bontrager, Gary Fisher a Electra Bicycle Company. Spoločnosť si udržuje silnú pozíciu na trhu vďaka neustálym inováciám a dôrazu na kvalitu a výkon svojich produktov.

 Výroba a montáž 
Trek Bicycle Corporation vyrába bicykle v rôznych častiach sveta, pričom hlavné výrobné a montážne centrá sa nachádzajú v Spojených štátoch, Ázií a Európe. Výrobný proces zahŕňa návrh rámov, spracovanie materiálov, montáž komponentov a testovanie kvality.

 Výrobné lokality 
Pôvodná výroba bicyklov spoločnosti prebiehala v Waterloo Wisconsin, kde sa nachádza aj jej centrála. Postupom času sa výroba rozšírila do Ázie, predovšetkým do Číny, Taiwanu a Kambodže kde sa vyrába väčšina rámov a prebieha finálna montáž. Taiwan je dôležitým centrom cyklistického priemyslu, pričom viaceré globálne značky využívajú jeho infraštruktúru a odborné znalosti v oblasti výroby bicyklov.

V Európe má Trek výrobné zariadenia v Holandsku a Nemecku, kde sa vyrábajú niektoré modely určené pre miestny trh.

 Výrobný proces 
Výrobný proces využíva rôzne materiály vrátane hliníka, ocele a karbónových kompozitov. Karbónové rámy sa vyrábajú technológiou vrstvenia uhlíkové vlákien, čím sa dosahujú rôzne úrovne tuhosti a hmotnosti podľa požiadaviek jednotlivých modelov. Hliníkové rámy sú často tvarované hydroformovaním alebo zvárané, pričom následne prechádzajú povrchovou úpravou a lakovaním.

Po výrobe rámov prebieha montáž komponentov, ktorá zahŕňa inštaláciu odpruženia, pohonu, bŕzd a ďalších prvkov. Montáž sa vykonáva v závodoch blízko konečných distribučných trhov, aby sa optimalizovali logistické náklady. Pred uvedením na trh bicykle prechádzajú testovaním, ktoré zahŕňa laboratórne aj terénne skúšky, s cieľom overiť ich bezpečnosť a funkčnosť.

 Modely 

Horské bicykle:
 Marlin
 X-Caliber
 Fuel EX
 Top Fuel
 Slash
 Powerfly
 Session

Cestné bicykle:
 Allant+
 520
 Checkpoint
 Madone
 Émonda
 Domane
 920

Hybridné a fitnes bicykle:
 FX
 Dual Sport

 Referencie 

 Iné projekty 

Kategória:Výrobcovia bicyklov
Kategória:Podniky založené v 1975
Kategória:Podniky v USA